The Marías

**The Marías** — ამერიკული ინდი-პოპ ჯგუფი ლოს-ანჯელესიდან, კალიფორნია. ისინი ცნობილნი არიან ინგლისურ და ესპანურ ენებზე შესრულებული სიმღერებით, ასევე მათი მუსიკისთვის დამახასიათებელი ელემენტებით, როგორიცაა ჯაზის პერკუსია, გიტარის რიფები და რბილი ხმოვანი სოლოები. მათი ძირითადი შემადგენლობა მოიცავს ვოკალისტ მარია ზარდოიას და დრამერს/პროდიუსერს ჯოშ კონვეის, გიტარისტ ჯესი პერლმანს და კლავიშისტ ედვარდ ჯეიმსს. ჯგუფს გამოუშვია ორი EP და ორი სტუდიური ალბომი, მათ შორის Submarine (2024).

## ისტორია 
ჯგუფ The Marías თავისი სოლისტის, მარია ზარდოიას სახელს ატარებს. მარია პუერტო-რიკოში დაიბადა და ატლანტაში, ჯორჯიაში გაიზარდა. იგი თავის პარტნიორს, დრამერს ჯოშ კონვეის ლოს-ანჯელესში, Canter’s Deli-ის შიგნით მდებარე ბარ-სცენაზე Kibitz Room-ში გამართულ შოუზე შეხვდა. მარია იმ საღამოს სცენაზე გამოდიოდა, ხოლო ჯოში ხმოვანებას აკონტროლებდა საქმე, რომელიც მანამდე არასოდეს გაუკეთებია. მათი შეხვედრის შემდეგ მალევე დაიწყეს ერთად სიმღერების წერა და მალე ურთიერთობაც დაიწყო. ამის შემდეგ, მათ მეგობრები მოიწვიეს ჯგუფში: ედვარდ ჯეიმსი კლავიშებზე და ჯესი პერლმანი გიტარაზე.

მათ მიეცათ შესაძლებლობა, შეექმნათ სიმღერები ტელევიზიისთვის რაც დაეხმარათ განეჭვრიტათ ის ვიზუალური და ჟღერადობის სტილი, რომელსაც ეძებდნენ. თუმცა პროექტი არ განხორციელდა, რის შემდეგაც მათ თავიანთი ჩანაწერებისგან შექმნეს EP სახელწოდებით Superclean Vol. I. ეს EP გამოვიდა 2017 წელს, ხოლო მეორე ნაწილი — Vol. II — 2018 წელს.

2018 წელს ჯგუფმა ითანამშრომლა ბენდ Triathalon-თან სიმღერაზე "Drip", რომელიც სინგლად გამოვიდა.

2020–2021 წლებში The Marías-მა კონტრაქტი გააფორმა Atlantic Records-თან. 2021 წლის სექტემბერში მათი სინგლი "Hush" მოხვდა Billboard-ის Adult Alternative Airplay ჩარტის პირველ ადგილას, რაც მათი კარიერის პირველი ჩარტის სათავე გახდა.

2022 წელს ჯგუფი წავიდა ტურში, რათა გაეპიარებინა თავისი ალბომი Cinema, და ამავე წელს გახსნა Halsey-ის ტურის Love and Power ტური.

ამავე წელს მათ ითანამშრომლეს Bad Bunny-თან მის ალბომზე Un Verano Sin Ti სიმღერაზე "Otro Atardecer".
2023 წელს ჯგუფმა გამოსცა სინგლი "Si Me Voy", Cuco-სთან კოლაბორაციით, და ასევე იმუშავეს Tainy-სთან და Young Miko-სთან სიმღერაზე "Mañana" Tainy-ის ალბომიდან Data. მოგვიანებით, 2023-ში მათ თანამშრომლობა Eyedress-თან — სიმღერებზე "Separate Ways" და "A Room Up in the Sky" — შედგა.

2024 წლის თებერვალში The Marías-მა წარმოადგინა ტრეილერი თავისი მეორე ალბომისთვის Submarine. მარტში გამოაქვეყნეს ალბომის პირველი სინგლი "Run Your Mouth" და გამოაცხადეს, რომ Submarine გამოვიდოდა 2024 წლის 31 მაისს. აპრილში გამოვიდა მეორე სინგლი "Lejos de Ti", ხოლო შემდეგ საჯაროდ გახდა ცნობილი ალბომის სიმღერების სრული სია.
2024 წლის 3 მაისს მათ ერთდროულად გამოუშვეს ორი სინგლი: "No One Noticed" და "If Only".
2025 წლის 4 აპრილს კი გამოაქვეყნეს ახალი, არასალბომო სინგლი — "Back to Me".

## ინსპირაცია 
ზარდოიამ განაცხადა, რომ მის შემოქმედებაზე გავლენა მოახდინა ტეხანოდან მომღერალმა სელენამ, ასევე ისეთმა არტისტებმა, როგორიც არიან ნორა ჯოუნსი, სადე, ნინა სიმონე, ბილი ჰოლიდეი, კარლა მორისონი, ხულიეტა ვენეგასი, ერიკა ბადუ და რეჟისორი პედრო ალმოდოვარი. კონვეიზე კი გავლენა მოახდინეს Tame Impala, Radiohead, D'Angeloდა The Strokes-მა.

ზარდოიამ აღნიშნა, რომ მიუხედავად იმისა, რომ კონვეი ლათინოამერიკულ კულტურას კარგად არ იცნობდა, ჯგუფი მაინც ღიად უდგებოდა ახალი სტილების ექსპერიმენტს, რაც საბოლოოდ მათი რელიზების ფარგლებში რამდენიმე ესპანურენოვანი სიმღერის შექმნით დასრულდა.

## ჯგუფის წევრები 
### **მოქმედი წევრები** 
* მარია ზარდოია – მთავარი ვოკალი
* ჯოშ კონვეი – დრამები, პერკუსია, კლავიშები, სინთეზატორები, პროდიუსინგი
* ჯესი პერლმანი – გიტარები
* ედვარდ ჯეიმსი – კლავიშები, სინთეზატორები
### **ყოფილი წევრები** 
* კარტერ ლი – ბასი (ბას გიტარა)

## სქოლიო
კატეგორია:დრიმ-პოპი
კატეგორია:დრიმ-პოპ ჯგუფები
კატეგორია:ინდი-პოპ ჯგუფები
კატეგორია:სინთპოპ ალბომები
კატეგორია:სინთპოპ ჯგუფები
კატეგორია:სინთპოპის მომღერლები
კატეგორია:ინდი-როკი